Tänavamuusika
Tänavamuusika on avalikus linnaruumis esitatav muusika. Tänavamuusika esitajaid nimetatakse tänavamuusikuteks. Tänavamuusikat võidakse esitada nii raha eest kui ka tasuta. Viimasel juhul võib motiiviks olla soov avalikku ruumi elavdada, suhelda ja samas esineda või ka publiku ees harjutada. Tänaval esinemine on linnades ja riikides reguleeritud erinevalt. Mõnel pool võib seda teha tasuta, mõnes kohas tuleb aga taotleda luba ja maksta tasu. Korraldatakse ka tänavamuusikafestivale.